#PantunMinang hadir di timeline dunsanak tiok rabu malam mulai jam 9 malam.
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. diharok an kapado dunsanak, bapantun jan supayo di-RT. Bueklan pantun sa kreatif mungkin. okey?
Untuak malam kini #PantunMinang nyo Pantun Lawak dengan tema “Maso Lalu”
- tataruang dek ka turun | dek kaki indak bamato | tamanuang dek hujan turun | takana maso sapayuang baduo (@infoSumbar)
- Alah banjir di batu busuak | aie nyo lah masuak gardu | lah Takana jaman saisuak | tiok sore maen gundu (@AmienDenis)
- makan lontong gulai paku | karupuak lado indak lah lupo | takana uda jo sasuatu | wakatu kito dulu basamo (@candcandTJ)
- ado sarawa nan tabuak | nyo bae jaik jo palu | takana dek awak | elok jo kasiah adiak di masa lalu (@reyhanrerey)
- si ajo tingga di banuaran | kampuang nyo di painan | maso lalu jadian pelajaran | maso depan jadian tuntunan (@reyhanrerey)
- dari muaro baliak ka hulu | dari hulu baliak ka muaro | takana maso nan daulu | samaso minum fanta ciek baduo (@infoSumbar)
- tanjuang ampalu muaro kalaban | pai mandi katapian karang | Maso lalu bukan untuak dilupokan | jadian pelajaran di maso yang ka datang (@okkyprasetia)
- kancang larinyo kudo | takaja pulang sabalum sanjo | galau ambo tibo-tibo | takana maso dulu basamo (@mrul02_maka)
- Nagari arab tanahnyo gurun| aia lauik rasonyo asin | satiok ujan turun | takana wakatu bataduah di POM bensin (@abk_87)
- Anak urang di kayu aro| bali bareh di koto tuo|Kok dikana maso nan lamo| jatuah badarai si aia mato (@aldoneo)
- Mandaki gunuang singgalang | dek kaki indak takao | takana jo uda di batu gadang | nan awak baduo duduak basamo (@widyapermata10)
- gunung marapi gunuang singgalang | di baliak gunuang angso duo | dulu kito basanang2 | minum aqua galeh ciek baduo (@Enda_ScounDrel)
- mancaliak buah duku jo buah lansek | duo hati babeda raso | adiak, maso lalo jan di ingek | luko hati uda di bueknyo (@VinoTireska)
- lah tabang si ramo-ramo | hinggok di batang jati | takana maso nan lamo | main semba lakon pulang mangaji (@infoSumbar)
- nasi angek jo samba lado | karupuak nasi pasangannyo | sabana sadiah uda kini ko | taringek dulu wak baduo ampia di antak puso (@diputtt)
- Hitam manih si anak rajo | induak samang bamuko duo | takana waktu kito basamo | jam gadang jadi saksinyo (@indralista)
- Ka mudiak pai ka hulu | baok parunciang untuak marauik | takana maso kito dulu | bali goreang duduak di tapi lauik (@abk_87)
- Sala mansi anyang pitulo | dimakan dihari sanjo | kini Nasi lah bakuah jo aia mato | dek takana maso kito makan sapiriang baduo (@masdianto17)
- Lauak mati dek kanai tubo | nan bnyak mati lauak gariang | klo lah malam tibo | takana maso baranti di silaiang (@aldoneo)
- Niat hati pai ka bengkulu | nyasar pulo di muaro bungo | maso kini jo maso dulu | samo se rasonyo (@mikechimishi)
- Ka bukik oto mandaki | rem tangan tlng pacik an | Walau adiak alah balaki | maso lalu kito jan dilupoan (@aldoneo)
- Pai ksawah basamo-samo | manitih pamatang mangaja maliang | takana maso nan lamo | sangkek awak basuliang-suliang (@arya_nando)
- sore sore tek tina main sapeda | kanai sapo dek minantu | jaman kini lah paik bana | ndak sa romantis maso dulu (@Enda_ScounDrel)
- Denai ko ibarat kue putu | amba dilua manih didalam | Denai ndk nio maingek maso lalu | maso lalu denai sabana suram (@hendrisajaa)
- Buruang murai tabang ka koto,matinyo tembak om pian, Badarai jatuah si aie mato, kisah lamo nan tak kasampaian (@AmienDenis)
- iduang pesek mancuang saketek | di caliak org buek den lameh | Taingek sunek waktu ketek | nyuruak d kamar dek cameh (@heru_yudha)
- Jikok ado nasi taserak | tolonglah adiak kamehan | takana wakatu kito di sungai siak | duduak baduo bapacik tangan (@hendrisajaa)
- lah tabang si ramo-ramo | tabangnyo jo kupu-kupu | baa raso takana cinto lamo? | nasi dilulua raso sipaku (@infoSumbar)
- danau cinto | androys penyanyinyo | takana waktu kito baduo | dabua ombak puruih jadi saksinyo (@RestiiAniisa)
- Manangih mande di dakek pintu | dek parangai si anak angkek | walau adiak hanyo maso lalu | silaturrahmi tetap kito paarek (@hedrisajaa)
- Naiak oto basamo-samo | pai nyo ka sungai pua | takana maso nan lamo | sangkek adiak kajamban disarawa (@PalanQin)
- kostum inter warna e itam biru | siap manang patang ko di seri A | kok takana2 maso sikola daulu | tagak baduo mananti biskota (@CaaLmayda)
- Nangkok ikan pakai jalo | ikan baka di sawahan | Masih jaleh tabayang dikapalo | cinto patamo di sakolahan (@AmienDenis)
- buah langsek buah duku | bali nyo di pasa baru | malam ko bnyak urang yg galau | mamikian kenangan yg indah di maso lalu (@Enda_ScounDrel)
- Teh talua indak bagulo | Diminum hari hujan | Takana maso kito baduo | Dibawah batang durian (@nomsyifal)
- Masak ubi dek di abuih | dimakan urang di ateh rotan | Takana wakatu makan nasi bungkuih | adiak mntak uda nan manyuokan (@aldoneo)
- urang subalah mambali kue putu | nan awak pai mambali miso | iyo sero maso dahulu | naiak onda awak gonjeng duo (@ikhsanharza)
- nan pangka banamo hulu | nan ujuang disabuik muaro | mangana maso dahulu | manguak luko nan lamo (@infoSumbar)
- Warna hitam sarupo baro | kok hujan gadang aia di hulu | takana maso nan lamo | wktu kito di bukik lampu (@giiiiiiilang)
- anai2 tabang karimbo, tibo dirimbo mamakan padi. takana jo maso lalu ambo, taruih adiak jagoan tiok pagi (@redorizq)
- Si lupak pai baburu | baburu kapadang data | Kok dikana samaso dulu | uda tu sabana tangka (@KabaSumbar)
- Anak sipasan dalam rimbo | mati di makan anak buayo | Banyak kasan wakatu kito baduo | tapi kini tingga carito (@Andrilefaze)
- Pai raun ka pakan baru | jan lupo mambali naneh | Jikok dikana samaso dulu | galak adiak tu banyak nan aneh (@KabaSumbar)
- ilang pangana pai mamanciang | yg dpanciang saikua baluik | dulu adiak sabana santiang |tapi salahe adiak gadang kantuik (@PalanQin)
- Manokok pakai palu | kanai tangan jan manangih | Kok dikana cinto wak dulu | marayu adiak jo buah manggi (@KabaSUmbar)
- Batang mangga batang duku | buahnyo abih dimakan karo | dikana-kana maso daulu | samakin malam samakin sero (@putriprevia)
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn